stanford-oval/wikipedia huggingface dataset:
เทศกาลภาพยนตร์นานาชาติเบอร์ลิน
ภาพยนตร์ไทยในแบร์ลีนาเลอ

นางทาษ ของละโว้ภาพยนตร์ กำกับโดยพระเจ้าวรวงศ์เธอ พระองค์เจ้าอนุสรมงคลการ เป็นภาพยนตร์ไทยเรื่องแรกที่เข้าประกวดเมื่อ พ.ศ. 2504
แพรดำ ของหนุมานภาพยนตร์ กำกับโดยรัตน์ เปสตันยี เป็นภาพยนตร์ไทยเรื่องที่สองที่เข้าประกวด เมื่อ พ.ศ. 2505
เด็กหอ เข้าประกวดในสายหนังเด็ก ของ Berlinale ครั้งที่ 57 พ.ศ. 2550 ได้รับสองรางวัล
ภาพยนตร์ยอดเยี่ยม (ทรงยศ สุขมากอนันต์) - รางวัลหมีแก้ว (Crystal Bear) สาย Generation Kplus - ตัดสินโดยกรรมการเด็ก  11 คน
ภาพยนตร์ยอดเยี่ยม รองอันดับ 1 (ทรงยศ สุขมากอนันต์) - รางวัล Special Mention of Deutsches Kinderhilfswerk (องค์การสนับสนุนเด็กเยอรมัน) สาย Generation Kplus ตัดสินโดยกรรมการผู้ใหญ่ 7 คน จากนานาชาติ
คำพิพากษาของมหาสมุทร กำกับโดย เป็นเอก รัตนเรือง เข้าประกวด Berlinale ครั้งที่ 56 พ.ศ. 2549
แหล่งข้อมูลอื่น

เว็บไซต์อย่างเป็นทางการ
ซัง เทียนเอ๋อ
ชีวิตส่วนตัว

ในอดีต ซังเทียนเอ๋อ เป็นนักแสดงหญิงทรงเสน่ห์คนหนึ่ง ถึงเธอจะไม่ใช่คนสวยจัด ในสายตาของใครหลายคนก็ตาม แต่เธอก็เคยมีข่าวถึงความสัมพันธ์รักกับดาราชายชื่อดังในยุคสมัยนั้น มาแล้วหลายต่อหลายคน เช่น เลสลี่ จาง , อู๋ฉี่หัว (吴启华)  และ เถาต้าหวี่ (陶大宇) มีทั้งที่เป็นข่าวลือและที่เป็นเรื่องจริง ระหว่างเธอกับเสลลี่จาง นั้นว่ากันว่าเป็นกลยุทธ์ทางการตลาดของสถานีโทรทัศน์ทีวีบี (ที่มักจะใช้นักแสดงที่มีชื่อเสียงโด่งดังอยู่แล้วมาผลักดันนักแสดงที่ยังไม่เป็นที่รู้จักมากนักให้มีชื่อเสียงขึ้นมา โดยการสร้างข่าวให้เป็นที่สนใจ) ที่ใช้ในการโปรโมตละครที่ทั้งคู่เล่นร่วมกัน แต่...ความสัมพันธ์รักระหว่างเธอกับอู๋ฉี่หัว และ เถาต้าหวี่ นั้นเธอเคยคบหาดูใจกับนักแสดงทั้งสอง จริง ๆ แต่ทว่าก็ไปไม่รอดจนต้องเลิกรากันไป และเธอก็ครองโสดอยู่นาน
จนกระทั่งเมื่อวันที่ 3 ตุลาคม พ.ศ. 2553 ซังเทียนเอ๋อ ผู้ซึ่งมีอายุ 48 ปี ได้ตัดสินใจแต่งงานกับ หลี่เหว่ยเฉิง (李偉誠) ซึ่งเป็นแฟนหนุ่มอายุ 47 ปีที่มีอายุอ่อนกว่าเธอ 1 ปี หลังจากที่ทั้งคู่คบหาดูใจกันมานานถึงสี่ปี และทั้งคู่ยังคงครองรักกันดีมาจนถึงปัจจุบัน
เกร็ดเล็กเกร็ดน้อย

ครั้งหนึ่งภายหลังการเสียชีวิตของ องเหม่ยหลิง
ซังเทียนเอ๋อ เคยให้สัมภาษณ์กับสื่อและตำหนิ ชิเหม่ยเจิน ที่มีส่วนไม่มากก็น้อยที่ทำให้ องเหม่ยหลิง ต้องเสียใจและจบชีวิตลง
ซังเทียนเอ๋อ เธอกล่าวอย่างตรงไปตรงมาและต้องการเรียกร้องความยุติธรรมให้กับ องเหม่ยหลิง ต่อมา เหมียวเฉียวเหว่ย (แฟนของชิเหม่ยเจิน) ไม่พอใจกับคำพูดของ ซังเทียนเอ๋อ มากและได้มีการพูดคุยกับทางทีวีบี จนมีข่าวว่า ซังเทียนเอ๋อ จะถูกทีวีบีแช่แข็งหลายปี และ ชิเหม่ยเจิน ได้เข้ามาแทนที่เธอในกลุ่ม 7นางฟ้าทีวีบีแห่งยุค 80sแต่อย่างไรก็ตาม ทีวีบี ก็ไม่ได้แช่งแข็ง ซังเทียนเอ๋อ แบบที่ หลิวเต๋อหัว โดน เพียงแต่ซ่อนเธอจากการโปรโมต และลดบทบาทในละครที่เธอร่วมแสดงลง จะเห็นได้ว่าช่วงกลางปีพ.ศ. 2528-2529 (1985-1986) เธอยังคงมีผลงานหลายเรื่อง เพียงแต่(ส่วนใหญ่)บทบาทของเธออาจจะไม่โดดเด่นเท่าที่ควร
ผลงานบางส่วน > สถานีโทรทัศน์ทีวีบี

(พ.ศ. 2526)
มังกรหยก ภาค1-3 (ตัวประกอบ)
เฉือนรักเฉือนคม (ตัวประกอบ)
(พ.ศ. 2527)
สายใยรัก (Once Upon an Ordinary Girl 1984)
หน่วยล่าล้างจารชน (摩登干探 1984)
อุ้ยเสี่ยวป้อ (The Duke of Mount Deer 1984)
(พ.ศ. 2528)
เพ็กฮ่วยเกียม จอมดาบงูทอง หรือ ดาบเลือดสะะท้านแผ่นดิน (sword stained with royal blood)
3 ก๊ก ตอน ศึกสองแผ่นดิน (The Battlefield 1985)
ขุนศึกตระกูลหยาง (The Yang's Saga 1985)
(พ.ศ. 2529)
ศึกอภินิหารเหมาซาน (Brothers Under the Skin)
พลังหนุ่มใจเพชร (The Turbulent Decade)
ผมเป็นโสดนะครับ (A Taste of Bachelorhood 1986)
(พ.ศ. 2530)
อ้อมอกแม่ (the seasons 1987)
หน่วยฉลามขาว ล่าล้างทรชน (Operation Sharkhunt 1987)
ตำนานอักษรกระบี่ (The Legend of the Book and the Sword)
(พ.ศ. 2531)
ศึกชิงบัลลังก์ (Bing Kuen 1988)
ศึกน้องพระเยซูสะท้านแผ่นดิน (Twilight of a Nation 1988)
(พ.ศ. 2532)
คู่แค้นสายโลหิต (Looking Back in Anger 1989)
(พ.ศ. 2533)
สงครามหัวใจ (Battle of the Heart)
ตะวันทอแสง (When the Sun Shines 1990)
ศึกชิงเจ้าปฐพี (Sword Of Defence 1990)
สามี...ขี้จุ๊ (失職丈夫 1990)
(พ.ศ. 2534)
เรื่องเล่าเร้นลับ (The Crime File 1991)
คุณพ่อ...ยังโสด (未婚爸爸 1991)
(พ.ศ. 2537)
จอมบงการ (Instinct 1994)
(พ.ศ. 2538)
กามเทพจอมจุ้น (A GOOD MATCH FROM HEAVEN 1995)
(พ.ศ. 2547)
ปมมรณะข้ามภพ (To Get Unstuck In Time 2004)
วอลเล่ย์บอลสื่อรัก (Sunshine Heartbeat 2004)
หมอใจเพชร (The Last Breakthrough 2004)
(พ.ศ. 2548)
ลิขิตรักโฉมงามคู่ (Lost in the Chamber of Love 2005)
ไฟรัก เพลิงริษยา (The Charm Beneath 2005)
(พ.ศ. 2548)
4 สาว 4 รุ่น วุ่นรักภัตตาคาร (Maidens Vow 2006)
(พ.ศ. 2549)
แม่บ้านประจัญบาน (The Family Link 2007)
เกมส์อาหารสู้ชีวิต (Food For Life 2005)
(พ.ศ. 2551)
ทีเด็ดแม่บ้านตลาดหุ้น (Jade The Money Maker Recipe 2008)
ผลงานบางส่วน > สถานีโทรทัศน์เอทีวี

(พ.ศ. 2539)
ดรุณีรักนี้ไม่แปรเปลี่ยน (I Have a Date With Spring 1996)
แผ่นดินรัก แผ่นดินเลือด (the good old days 1996)
ท้าผีกัดข้ามศตวรรษ ภาค 2 (Vampire ExpertII 1996)
(พ.ศ. 2543)
ศึกเทพยุทธมังกรฟ้า (The Love Story In The FantasylandI 2000)
ผลงานบางส่วน > ภาพยนตร์

วิ่งสู้ฟัด 2 (Police story 2 1985)
จ้างคนดีมาเป็นคนเลว (Sentenced to Hang 1989)
เจ้าพ่อแต้จิ๋ว (LEGEND OF CHIUCHOW BROTHERS 1991)
อุ้มบุญมาเกิด (Fait Accompli 1994)
เมนูรัก ปรุงรสให้เต็มหัวใจ (It Had to Be You! 2005)
สืบล่าปมฆ่าสยองโลก (The Detective 2007)
รางวัล

เข้าชิงนักแสดงสมทบหญิงยอดเยี่ยม ในปีพ.ศ. 2533 จากบทบาทสมทบที่เธอเล่นในภาพยนตร์เรื่อง จ้างคนดีมาเป็นคนเลว (Sentenced to Hang 1989) กับงานรางวัล ฮ่องกงฟิล์มอวอร์ด ครั้งที่ 9 (The 9th Hong Kong Awards)
แหล่งข้อมูล

ซัง เทียนเอ๋อ ที่อินเทอร์เน็ตมูวีเดตาเบส
ซัง เทียนเอ๋อ ที่ฮ่องกงมูวีเดตาเบส
ซังเทียนเอ๋อ ที่ sinaweibo
เชตชวิน ชูประทุม

| เชตชวิน ชูประทุม |
| --- | --- |
ชื่อเกิด: เชตชวิน ชูประทุม
เกิด: 20 กันยายน พ.ศ. 2535 (32 ปี) กรุงเทพมหานคร ประเทศไทย
อาชีพ: นักแสดง นักร้อง
ปีที่แสดง: พ.ศ. 2556−ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2558−ปัจจุบัน)
เชตชวิน ชูประทุม (เกิด 20 กันยายน พ.ศ. 2535) ชื่อเล่น ขวัญ เป็นนักร้องและนักแสดงชาวไทย มีชื่อเสียงจากการประกวดรายการเคพีเอ็น อวอร์ด ครั้งที่ 23 ปัจจุบันเป็นนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ

เชตชวิน เติบโตที่ประเทศนิวซีแลนด์ตั้งแต่อายุ 8 ขวบ หลังจากกลับมายังประเทศไทย 3 ปี จึงได้ประกวดเคพีเอ็น อวอร์ด ครั้งที่ 23 ด้านการศึกษา ศึกษาที่ มหาวิทยาลัยศรีปทุม สาขาธุรกิจระหว่างประเทศ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2558 | ปาฏิหาริย์รักข้ามขอบฟ้า | องค์อัคคี |
| 2558 | ดอกไม้ใต้เมฆ | ลีโอ |
| 2560 | อาคม | วัฒน์ (รับเชิญ) |
| 2560 |  เตียงนางไม้ | แชมป์ / ผีหงพราย |
| 2562 | ชุมแพ | ม่อง |
| 2565 | 4 หล่อขอสืบ | อินทัต |
ผลงาน > ผลงานเพลง

เพลง เปิดใจฉันก่อน ประกอบละคร ดอกไม้ใต้เมฆ
เพลง  มารักให้เข้าใจ ประกอบละคร ดอกไม้ใต้เมฆ ร้องคู่กับ มทิรา ตันติประสุต
เพลง I'm so lonely  ประกอบละคร ดอกไม้ใต้เมฆ
เพลง เชื่อได้เลย  ประกอบละคร สี่หล่อขอสืบ (อยู่ในระหว่างรอออกอากาศ)
แหล่งข้อมูลอื่น

เชตชวิน ชูประทุม ที่อินสตาแกรม
เชตชวิน ชูประทุม ที่เฟซบุ๊ก
| ด ค กเคพีเอ็น อวอร์ด |
| --- | --- |
ครั้งที่:  18  19  20  21  22  23  24  25 
พิธีกร:  เศรษฐา ศิระฉายา  อุทุมพร ศิลาพันธ์  วิลลี่ แมคอินทอช (ครั้งที่ 19)  ทิน โชคกมลกิจ, ไดอาน่า จงจินตนาการ (ครั้งที่ 20)  พิษณุ นิ่มสกุล, ศกุนตลา เทียนไพโรจน์ (ครั้งที่ 22 , 23) 
กรรมการ:  สุทธิพงษ์ วัฒนจัง  วินัย สุขแสวง  วรายุฑ มิลินทจินดา  อภิสราฐ์ เพชรเรืองรอง  ทาทา ยัง  ศรัณยู วินัยพานิช  โชติกา วงศ์วิลาศ 
ผู้ชนะเลิศ:  ธิติมา เจริญศรี  เอกพันธ์ วรรณสุทธิ์  ธรรศภาคย์ ชี  วทัญญู จิตติเสถียรพร  ชยพล ปัญหกาญจน์  พรพรรณ มนชะติน  กษิดิ์เดช หงส์ลดารมภ์ 
รองชนะเลิศ:  กรกันต์ สุทธิโกเศศ  อันโทนี่ ทง  แอริคา คัมมิ่งส์  กนกฉัตร มรรยาทอ่อน  จีราภรณ์ วิเศษเจริญ  เชตชวิน ชูประทุม  หทัยชนก สวนศรี
มิโดริยะ อิซึคุ

| มิโดริยะ อิซึคุ |
| --- | --- |
ตัวละครใน มายฮีโร่ อคาเดเมีย
ปรากฏครั้งแรก: My Hero Academia #1, "Izuku Midoriya: Origin", July 7, 2014
สร้างโดย: โคเฮย์ โฮริโกชิ
แสดงโดย: Shin Tamura (musical)
ให้เสียงโดย:   ญี่ปุ่น:  ไดกิ ยามาชิตะ  อาเกโนะ วาตานาเบะ  (young; anime)  Yuna Taniguchi  (young; vomic)  อังกฤษ:  จัสติน ไบรเนอร์  Lara Woodhull (young) 
ข้อมูลตัวละครในเรื่อง
นามแฝง: เดกุ
เผ่าพันธุ์: มนุษย์
อาชีพ: Student at U.A. High School Teacher at U.A. High School Superhero
ครอบครัว: มิโดริยะ อินโกะ (แม่) มิโดริยะ ฮิซาชิ (พ่อ) อุราระกะ โอชาโกะ (แฟน)
สัญชาติ: ญี่ปุ่น
อัตลักษณ์: One for All (อดีต)
มิโดริยะ อิซึคุ (緑谷 出久, Midoriya Izuku) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ
ประวัติ

มิโดริยะ อิซิคุ เป็นเด็กที่มีความฝันอยากจะเป็นดั่งออลไมท์ แต่หมอที่ตรวจโรคให้บอกว่าตัวเขานั้นไร้พลังอัตลักษณ์ เพราะกระดูกเท้าเท่ามนุษย์ปกติ(มี 3 ส่วน ซึ่งผู้มีอัตลักษณ์ จะมี 4 ส่วน) จึงมักโดนเพื่อนสนิทของเขาอย่างบาคุโกรังแกบ่อยๆ ในตอนหลังจากฝืนไปช่วยชีวิตบาคุโก ออลไมท์เห็นความตั้งใจในตัวเขา จึงตัดสินใจมอบพลังออลฟอร์วันให้กับเขา โดยกินเส้นผมของออลไมท์ กับได้รับการฝึกกับออลไมท์ด้วยการขนขยะจำนวนมากริมหาดเป็นประจำทุกวันตลอด 1 เดือนจนกล้ามขึ้น ก่อนไปสอบที่ยูเอ ในการสอบ เขาฝืนใช้อัตลักษณ์ที่ยังไม่คงที่เข้าช่วยอุราระกะ จนแขนหักเพราะพลังมหาศาลของ OFA แต่สุดท้าย เขาก็ได้เข้าเรียนที่ยูเอตามหวัง ในคาบเรียนของอาจารย์ไอซาวะ ทุกคนสามารถใช้อัตลักษณ์ปาบอลไปไกลๆกันได้หมด ยกเว้นตัวเขา จึงฝืนใช้นิ้วในการเพิ่มแรงบอลจนสามารถผ่านวิชาเรียนไปได้อย่างหวุดหวิด
ในงานกีฬาของยูเอ อิซึคุต่อสู้กับโชโกะ โดยอิซึคุ เตือนสติโชโกะ จนโชโกะยอมใช้ด้านที่มีพลังไฟ จนสามารถใช้ไฟและน้ำแข็งพร้อมกันได้ ก่อนที่อิซึคุจะตกรอบไป
อัตลักษณ์

One For All : อัตลักษณ์ที่ได้รับการสืบทอดจากออลไมท์ เดิมคืออัตลักษณ์ "การส่งทอดพลัง" กับอัตลักษณ์"กักเก็บ/สะสม" เป็นการกักเก็บอัตลักษณ์หรือพลังไว้ในร่างกาย และอัตลักษณ์ สะสม กับ ส่งต่อพลัง รวมกันจนกลายเป็น One For All โดยมีข้อเสียคือหากสืบทอดเป็นทอดๆไป จะยิ่งแข็งแกร่งขึ้นจนคนธรรมดาไม่สามารถรับพลังได้ไหว มันจึงเหมาะสำหรับผู้ไร้อัตลักษณ์ เพราะสามารถรองรับพลังได้ดีกว่า โดยอิซึคุเป็นรุ่นสุดท้าย ในตอนแรกเดกุควบคุมพลังไม่ได้เพราะมีพลังมหาศาลเกินไป จึงปรับแก้การใช้พลังใหม่โดยการไปเน้นที่การเตะแทนจนได้รับทักษะใหม่ กับควบคุมพลังอัตลักษณ์จาก 100% ให้เหลือเพียง 70% จนสามารควบคุมได้ในที่สุด
แส้ดำ : อัตลักษณ์ที่สืบทอดมาจากไดโกะโระ บันโจ ผู้ใช้ OFA คนที่ 5  ปรากฎครั้งแรกตอนสอบ มีความสามารถในการตรึงกับวัตถุเพื่อห้อยโหน หรือมัดจับศัตรูได้
สัมผัสอันตราย : อัตลักษณ์ที่สืบทอดมาจากฮิคาเสะ ผู้ใช้ OFA คนที่ 4 เนื่องด้วยพลังมหาศาลของ OFA ผนวกกับมีอัตลักษณ์อยู่แล้ว จึงมีอายุขัยที่สั้นลง ฮิคาเสะจึงตายด้วยอายุเพียง 40 ปี เนื่องจากอัตลักษณ์สัมผัสอันตรายมีความสามารถในการสัมผัสอันตรายรอบด้านได้ จึงรอดจาก AFO จนสิ้นอายุขัย
หัวลำโพง

หัวลำโพง อาจหมายถึง
สถานีกรุงเทพ (หัวลำโพง)
สถานีหัวลำโพง
วัดหัวลำโพง
โพโน กราฟฟิตตี

| Porno Graffitti |
| --- | --- |

ข้อมูลพื้นฐาน
ที่เกิด: ญี่ปุ่น
แนวเพลง: J-Rock J-pop
ช่วงปี: ค.ศ. 1994 - ปัจจุบัน
ค่ายเพลง: SME Records / Amuse

สมาชิก: ฮารุอิจิ ชินโด อากิฮิโตะ โอกาโนะ

อดีตสมาชิก: มาซามิ ชิระทามะ

เว็บไซต์: http://www.pornograffitti.jp
โพโน กราฟฟิตตี้ (ญี่ปุ่น: ポルノグラフィティ; โรมาจิ: Porno Graffitti)
สมาชิก

สมาชิกเริ่มต้นประกอบไปด้วยสมาชิก 3 คน แต่ในปัจจุบันมีสมาชิก 2 คน ได้แก่
อากิฮิโตะ โอกาโนะ (ญี่ปุ่น: 岡野昭仁 ; โรมาจิ: Okano Akihito )
วันเกิด 15 ตุลาคม ค.ศ. 1974
ตำแหน่ง นักร้อง, กีตาร์
กรุ๊ปเลือด เอ
ฮารุอิจิ ชินโด (ญี่ปุ่น: 新藤晴一 ; โรมาจิ: Shindo Haruichi )
วันเกิด 20 กันยายน ค.ศ. 1974
ตำแหน่ง กีตาร์
กรุ๊ปเลือด เอ
มาซามิ ชิระทามะ (ญี่ปุ่น: 白玉雅己 ; โรมาจิ: Shiratama Masami )
ออกจากวง ในเดือน มิถุนายน ค.ศ. 2004 ไปทำงานเดี่ยวในชือ Tama
วันเกิด 27 เมษายน ค.ศ. 1974
ตำแหน่ง กีตาร์เบส
กรุ๊ปเลือด โอ
แหล่งข้อมูลอื่น

PornoGraffitti Official Site (ญี่ปุ่น)
Official Web Site by SME Records (ญี่ปุ่น)
ประตูบรันเดินบวร์ค

| ประตูบรันเดินบวร์ค |
| --- | --- |
Brandenburger Tor
ประตูบรันเดินบวร์ค มองทางฝั่งตะวันออกของPariser Platz
th
ข้อมูลทั่วไป
ประเภท: ประตูเมือง
สถาปัตยกรรม: ฟื้นฟูคลาสสิก
ที่ตั้ง: เบอร์ลิน, ประเทศเยอรมัน
พิกัด: 52°30′58.58″N 13°22′39.80″E﻿ / ﻿52.5162722°N 13.3777222°E﻿ / 52.5162722; 13.3777222
เริ่มสร้าง: 1788
แล้วเสร็จ: 1791
การออกแบบและการก่อสร้าง
สถาปนิก: Carl Gotthard Langhans
ประตูบรันเดินบวร์ค
ประตูบรันเดินบวร์ค (เยอรมัน: Brandenburger Tor) เป็นอดีตประตูเมืองที่ถูกสร้างขึ้นใหม่ในช่วงปลายคริสต์ศตวรรษที่ 18 เป็นประตูชัยที่สร้างแบบสถาปัตยกรรมฟื้นฟูคลาสสิก (Neoclassical) และปัจจุบันถือว่าเป็นสถานที่สำคัญที่เป็นที่รู้จักกันอย่างดีใน กรุงเบอร์ลิน ประเทศเยอรมนี  ประตูบรันเดินบวร์คตั้งอยู่ฝั่งตะวันของใจกลางกรุงเบอร์ลินบริเวณชุมทางระหว่างถนนหลวงอุนเทอร์ เดน ลินเดน (Unter den Linden) กับถนนเอเบิร์ทชตรัสเซอ (Ebertstraße) และอยู่ทางทิศตะวันตกของจัตุรัสพาริเซอร์ (Pariser Platz) ห่างประตูออกไปทางเหนือหนึ่งบล็อก เป็นที่ตั้งของอาคารไรชส์ทาค
ประตูแห่งนี้เป็นอนุสรณ์ของทางเข้าสู่ถนนอุนเทอร์ เดน ลินเดน  ซึ่งเป็นถนนหลวงที่มีชื่อเสียงมาจากต้นลินเดน (บางที่เรียกต้นทิเลีย หรือต้นไลม์) ซึ่งเป็นถนนที่ตรงไปสู่พระราชวังกรุงเบอร์ลิน ของกษัตริย์แห่งปรัสเซีย พระเจ้าฟรีดริช วิลเฮล์มที่ 2 แห่งปรัสเซียทรงมีรับสั่งให้สร้างประตูบรันเดินบวร์คเพื่อเป็นสัญลักษณ์ของสันติภาพ  ใช้เวลาสร้างตั้งแต่ปีพุทธศักราช 2331 ถึงปี 2334 โดยนายคาร์ล ก็อทท์ฮาร์ด แลงฮานส์ แล้วได้รับความเสียหายในช่วงสงครามโลกครั้งที่ 2  ต่อมาประตูบรันเดินบวร์คก็ได้รับการบูรณะจนเสร็จสิ้นในช่วงปีพุทธศักราช 2543 ถึง 2545 โดยมูลนิธิอนุรักษ์อนุสาวรีย์เบอร์ลิน (Stiftung Denkmalschutz Berlin)
ในช่วงหลังสงครามที่ได้แบ่งประเทศเยอรมนีออกเป็นสองส่วน ประตูบรันเดินบวร์คตั้งอยู่ในเยอรมนีตะวันออก และได้แยกออกจากเยอรมนีตะวันตก ซึ่งมีกำแพงเบอร์ลินกั้นไว้  บริเวณโดยรอบประตูถือว่าเป็นจุดเด่นที่เด่นชัดที่สุดในการคุ้มครองสื่อในการเผยแพร่การเปิดผนังกำแพงในปีพุทธศักราช 2532  ตั้งแต่มีการสร้างประตู บ่อยครั้งเกิดเหตุการณ์สำคัญทางประวัติศาสตร์ของเยอรมนีในบริเวณประตูบรันเดินบวร์ค  และวันนี้ก็ถือได้ว่าเป็นสัญลักษณ์ของความปั่นป่วนในประวัติศาสตร์ยุโรป  แต่ก็เป็นสัญลักษณ์ของความเป็นเอกภาพและสันติภาพของยุโรปด้วย
กำแพงเบอร์ลิน

ยานพาหนะและคนเดินถนนสามารถท่องเที่ยวชมประตูบรันเดินบวร์คได้ฟรี  ประตูบรันเดินบวร์คตั้งอยู่ในเยอรมนีตะวันออกในช่วงที่ยังคงมีกำแพงเบอร์ลินอยู่  13 สิงหาคม พ.ศ. 2504 ช่องข้ามกำแพงเบอร์ลินบางส่วนถูกเปิดออกมาจากเยอรมนีตะวันออก  โดยทั่วไปแล้วช่องข้ามนี้จะไม่เปิดให้ชาวเบอร์ลินตะวันออกหรือชาวเยอรมันตะวันออกข้ามไปแต่อย่างใด  มันเป็นเรื่องยากมากที่พวกเขาเหล่านั้นจะขอวีซ่าเดินทางออกนอกประเทศไปไหนได้  ในวันที่ 14 ตุลาคม ชาวเยอรมันตะวันตกได้รวมตัวกันบริเวณกำแพงฝั่งตะวันตกเพื่อแสดงการต่อต้านการมีอยู่ของกำแพงเบอร์ลิน ท่ามกลางกระแสของนายกเทศมนตรีเบอร์ลินตะวันตก นายวิลลี่ แบรนด์ท  ผู้ที่กลับมาจากการรณรงค์หาเสียงเลือกตั้งระดับชาติของเยอรมนีตะวันตกในช่วงรุ่งสางของวันเดียวกัน
ภายใต้ข้ออ้างที่เหล่าผู้ชุมนุมประท้วงจากเยอรมนีตะวันตกต้องการ  เยอรมนีตะวันออกได้ทำการปิดด่านตรวจคนเข้าเมืองบริเวณประตูบรันเดินบวร์คในวันเดียวกัน  จนกว่าจะมีการประกาศสถานการณ์ที่เป็นไปจนถึงวันที่ 22 ธันวาคม พ.ศ. 2532
กำแพงถูกสร้างเป็นทางโค้งล้ำไปทางทิศตะวันตก  ตัดขาดการเข้าถึงกับเบอร์ลินตะวันตก  ทางฝั่งตะวันออกมีกำแพงเล็กๆ เรียกว่า "Baby Wall" กั้นอยู่สุดทางของจัตุรัสพาริเซอร์  เป็นการจำกัดการเข้าถึงของชาวเยอรมันตะวันออกเช่นกัน
เมื่อเกิดการปฏิวัติขึ้นในปี พ.ศ. 2532 มีการทำลายกำแพงเบอร์ลิน  ประตูบรันเดินบวร์คจึงกลายเป็นสัญลักษณ์ของอิสรภาพและความปรารถนาในความเป็นอันหนึ่งอันเดียวกันของเบอร์ลิน  คนนับพันชุมนุมกันที่บริเวณกำแพงเพื่อเฉลิมฉลองการพังทลายของมันในวันที่ 9 พฤศจิกายน พ.ศ. 2532  ต่อมาวันที่ 22 ธันวาคมปีเดียวกัน  ทางข้ามกำแพงตรงประตูบรันเดินบวร์คก็เปิดอีกครั้งโดยนายเฮลมุต โคห์ล นายกรัฐมนตรีแห่งเยอรมนีตะวันตก  เมื่อเขาเดินผ่านทางข้ามก็ได้รับการต้อนรับจากนายฮานส์ โมโดรว นายกรัฐมนตรีแห่งเยอรมนีตะวันออก  ส่วนการรื้อถอนกำแพงส่วนที่เหลือก็เกิดขึ้นในปีถัดไป
ประตูบรันเดินบวร์คกลายเป็นสถานที่หลักในการจัดงานเฉลิมฉลองครบรอบ 20 ปีของการล่มสลายของกำแพงเบอร์ลินหรือ "เทศกาลแห่งอิสรภาพ" (Festival of Freedom) เมื่อวันที่ 9 พฤศจิกายน พ.ศ. 2552  จุดสนใจของงานนี้คือการล้มกระเบื้องโฟมโดมิโนสีสันสดใสสูง 2.5 เมตรกว่า 1000 ชิ้น ที่ตั้งอยู่ตามเส้นแนวกำแพงเก่ากลางเมืองเบอร์ลิน มาบรรจบชนกันพอดีตรงประตูแห่งนี้
ประวัติศาสตร์ทางการเมืองที่ประตูบรันเดินบวร์ค

ธงของสหภาพโซเวียตโบกสะบัดอยู่ยอดเสาบนของประตูบรันเดินบวร์คตั้งแต่ปี พ.ศ. 2488 จนถึง พ.ศ. 2500  ต่อมาเปลี่ยนเป็นธงของเยอรมันตะวันออกแทน  จนกระทั่งประเทศเยอรมนีรวมเป็นหนึ่ง  ก็ได้นำเอาธงและเสาธงออกจากประตูบรันเดินบวร์ค
ในปี พ.ศ. 2506  จอห์น เอฟ. เคนเนดี ประธานาธิบดีสหรัฐอเมริกาเดินทางมาบริเวณประตูบรันเดินบวร์ค  โซเวียตทำการแขวนป้ายสีแดงขนาดใหญ่เพื่อป้องกันมิให้เขามองเข้ามายังเยอรมนีตะวันออก
ในคริสต์ทศวรรษที่ 1980  การสืบข่าวระหว่างเยอรมันทั้งสองฝั่งยังคงเกิดขึ้น  นายริชาร์ด ฟอน ไวซ์แซคเกอร์นายกเทศมนตรีของเยอรมนีตะวันตกในขณะนั้นกล่าวว่า "ความคลางแคลงใจของชาวเยอรมันยังคงมีอยู่ตราบใดที่ประตูบรันเดินบวร์คยังถูกปิด"
ในวันที่ 12 มิถุนายน พ.ศ. 2530  โรนัลด์ เรแกน ประธานาธิบดีสหรัฐอเมริกา  ได้ปราศัยแก่ชาวเยอรมนีตะวันตกบริเวณประตูบรันเดินบวร์ค  ว่ามีความประสงค์อยากจะรื้อถอนกำแพงเบอร์ลิน  โดยได้กล่าวถึงเลขาธิการพรรคคอมมิวนิสต์แห่งสหภาพโซเวียตมีฮาอิล กอร์บาชอฟว่า
| 0 | 1 | 2 |
| --- | --- | --- |
| “ | General Secretary Gorbachev, if you seek peace, if you seek prosperity for the Soviet Union and Eastern Europe, if you seek liberalization: Come here to this gate! Mr. Gorbachev, open this gate! Mr. Gorbachev, tear down this wall! | ” |
| 0 | 1 | 2 |
| --- | --- | --- |
| “ | ท่านเลขาธิการกอร์บาชอฟ, ถ้าคุณร้องขอถึงสันติภาพ, ถ้าคุณร้องขอความเจริญรุ่งเรืองแก่สหภาพโซเวียตและยุโรปตะวันออก ถ้าคุณร้องขอถึงการเปิดเสรี: มาที่ประตูนี่! คุณกอร์บาชอฟ เปิดประตูแห่งนี้! คุณกอร์บาชอฟ ทำลายกำแพงนี่ซะ! | ” |
วันที่ 25 ธันวาคม พ.ศ. 2532  เกือบสองเดือนหลังจากกำแพงเริ่มถูกทำลาย  นายเลนนาร์ด เบิร์นสไตน์ วาทยกรชื่อดังชาวอเมริกัน ร่วมกับคณะซิมโฟนีเบอร์ลิน  บรรเลงเพลงซิมโฟนีหมายเลข 9 ของลุดวิจ ฟาน เบโทเฟน ที่ประตูบรันเดินบวร์ค  ในตอนจบของเพลงได้เปลี่ยนคำร้องของคณะประสานเสียงจาก "Joy" ที่แปลว่าความปีติยินดี เป็น "Freiheit" ที่แปลว่าอิสรภาพ  เพื่อเฉลิมฉลองการล่มสลายของกำแพงเบอร์ลินและการรวมประเทศที่ใกล้ที่เกิดขึ้น
วันที่ 12 กรกฎาคม พ.ศ. 2537  ประธานาธิดีสหรัฐอเมริกาบิล คลินตัน  ได้ปราศัยถึงสันติภาพหลังสงครามเย็นในยุโรป  ที่ประตูแห่งนี้
วันที่ 9 พฤศจิกายน พ.ศ. 2552  อังเกลา แมร์เคิล นายกรัฐมนตรีหญิงของเยอรมนี  ร่วมด้วยนายมีฮาอิล กอร์บาชอฟ อดีตผู้นำสหภาพโซเวียต และนายเลช วาเลซาอดีตประธานาธิบดีโปแลนด์ในช่วงที่เกิดการทุบทำลายกำแพง  ได้เดินทางไปยังประตูบรันเดินบวร์คเพื่อเข้าร่วมงานเฉลิมฉลองครบ 20 ปีการพังทลายกำแพงเบอร์ลิน
วันที่ 13 สิงหาคม พ.ศ. 2554 วันครบรอบ 50 ปีของการสร้างกำแพงเบอร์ลิน  มีการรำลึกและไว้อาลัยแก่ผู้ที่เสียชีวิตจากความพยายามที่จะหนีไปยังฝั่งตะวันตก นายเคล้าส์ โวเวอไรท์ นายกเทศมนตรีกรุงเบอร์ลินกล่าวว่า "มันเป็นความรับผิดชอบร่วมกันที่จะระลึกถึงการที่มีชีวิตอยู่และที่จะผ่านไปยังคนรุ่นต่อไป  เป็นการยืนหยัดเพื่อเสรีภาพและประชาธิปไตยเพื่อให้แน่ใจว่าความอยุติธรรมจะไม่เกิดขึ้นอีกครั้ง"  ส่วนนางอังเกลา แมร์เคิล นายกรัฐมนตรีเยอรมนี ผู้ที่เกิดในส่วนที่เป็นเยอรมนีตะวันออก  ได้เข้าร่วมระลึกถึงเหตุการณ์ดังกล่าวด้วย  ประธานาธิบดีเยอรมนีนายคริสเตียน วูล์ฟฟ์ได้กล่าวเพิ่มเติมว่า "มันได้แสดงให้เห็นว่า เสรีภาพจะคงอยู่ยืนนานให้ตอนจบ  ไม่มีกำแพงใดถาวรที่จะปิดกั้นความปรารถนาต่ออิสรภาพ"
แหล่งข้อมูลอื่น

ประตูบรันเดินบวร์ค
ประตูบรันเดินบวร์คในประวัติศาสตร์ เก็บถาวร 2004-04-07 ที่ เวย์แบ็กแมชชีน (อังกฤษ)
Panorama Brandenburg Gate - ทิวทัศน์แบบพานอรามา จาก Pariser Platz
สุนทรพจน์ Tear this Wall ของโรนัลด์ เรแกน เก็บถาวร 2007-12-30 ที่ เวย์แบ็กแมชชีน (อังกฤษ)
สุนทรพจน์ Berlin is free โดยบิล คลินตัน
Panorama Brandenburg Gate 1945 เก็บถาวร 2023-06-05 ที่ เวย์แบ็กแมชชีน - ทิวทัศน์แบบพานอรามา ย้อนอดีต 60 ปีหลังสงครามโลกครั้งที่สอง
ปฏิมากรรมควอดริก้าเหนือประตูบรันเดินบวร์คยามเย็น
นโบเลียนขณะที่กำลังผ่านประตูบรันเดินบวร์คเพื่อฉลองชัยชนะจากสมรภูมิจีน่า-ออสเตรดท์
แผนผังกำแพงเข้าเมืองเบอร์ลิน พ.ศ. 2398
ประตูบรันเดินบวร์คได้รับความเสียหายอย่างหนักหลังสงครามโลกครั้งที่ 2 จบลงเมื่อปี พ.ศ. 2488
นายพลเอิร์นส์ ฟอน ฟิว
ประตูบรันเดินบวร์คตั้งอยู่บนฝั่งตะวันออกของกำแพงเบอร์ลิน และตัวกำแพงโค้งล้ำไปทางเยอรมันตะวันตกดังภาพ
คำปราศัยของนายโรนัลด์ เรแกนที่ประตูบรันเดินบวร์คฉบับสมบูรณ์  ปราศัยเมื่อวันที่ 12 มิถุนายน พ.ศ. 2530
ปราการ ไรวา

| ปราการ ไรวา |
| --- | --- |

เกิด: 22 เมษายน พ.ศ. 2530 (37 ปี)
ชื่ออื่น: เนม
อาชีพ: นักร้อง นักดนตรี
คู่สมรส: สารชา ฤดีสุนันท์ (สมรส 2560)
บุตร: 2 คน
อาชีพทางดนตรี
แนวเพลง: ป็อป ร็อก เอกซ์เพอร์ริเมนต์ป็อป อิเล็กทรอนิกส์ร็อก
เครื่องดนตรี: เสียงร้อง กีตาร์
ช่วงปี: พ.ศ. 2549 - ปัจจุบัน
ค่ายเพลง: ไวท์มิวสิก
สมาชิกของ: เก็ตสึโนวา
 นักดนตรี
ปราการ ไรวา (เกิด 22 เมษายน พ.ศ. 2530) ชื่อเล่น เนม เป็นนักร้องชาวไทย เคยออกผลงานเดี่ยวกับจีเอ็มเอ็ม แกรมมี่ ปัจจุบันเป็นนักร้องนำของวง เก็ตสึโนวา
ชีวิตช่วงแรกและการศึกษา

ปราการเกิดเมื่อวันที่ 22 เมษายน พ.ศ. 2530 เป็นบุตรชายคนโตของ ประเวศวุฒิ ไรวา ประธานเจ้าหน้าที่บริหาร และเกษสุดา ไรวา กรรมการผู้จัดการใหญ่ บริษัท เอส แอนด์ พี ซินดิเคท (S&P Syndicate) มีน้องสาวหนึ่งคนชื่อ ปรมา ไรวา และได้เข้าพิธีมงคลสมรสและจดทะเบียนสมรสกับสารชา ฤดีสุนันท์ มีบุตร-ธิดาด้วยกัน 2 คน
การศึกษา

ปราการ ไรวา จบการศึกษาในระดับมัธยมจาก โรงเรียนแฮร์โรว์ เมืองลอนดอน ประเทศอังกฤษ และระดับปริญญาตรีจาก London College of Fashion ประเทศอังกฤษ
ตั้งวงเก็ตสิโนวา

หลังจากออกอัลบั้มเดี่ยวกับแกรมมี่ ในพ.ศ. 2549  ในขณะเดียวกันเนมต้องกลับประเทศอังกฤษเพื่อไปเรียนต่อมหาวิทยาลัย ก็เลยชวนนาฑีซึ่งเป็นเพื่อนมารวมวง เป็นมือกีตาร์ และได้ชวนนตซึ่งเป็นรุ่นน้องที่ไปอังกฤษมาเป็นมือกีตาร์ และนตก็เลยชวนไปร์ทเข้ามาเป็นมือกลอง ซึ่งเคยอยู่วงเดียวกับนตตั้งแต่สมัยมัธยม
ธุรกิจ

นอกจากนี้ปราการยังได้ออกแบบการบริหารแฟชั่นดีไซน์ ดีกรีจาก Fashion Promotion Bachelor of Art จาก London College of Fashion กลับมาเข้าสู่การบริหารธุรกิจด้านแฟชั่นในตำแหน่ง Executive Creative Director ของบริษัทBangkok Apparel ผู้ผลิตเสื้อผ้าสำหรับผู้ชายภายใต้แบรนด์  HOKUTO
ร้านเพลย์ คาเฟ่ (PLAY CAFE) ที่ชั้น 5 สยามพารากอน (บริเวณโรงภาพยนตร์พารากอน ซีนีเพล็กซ์) โดยแพรพรรณ ธรรมวัฒนะ และ ปราการ ไรวา
ผลงานเพลง

ดูเพิ่มเติม: เก็ตสึโนวา
ผลงานเพลง > สตูดิโออัลบั้ม > So What's Your Name? (พ.ศ. 2549)

Love Me Love My Panda
คนลืมยาก (Delete)
รูปที่ยังวาดไม่เสร็จ(Unfinished Painting)
ไม่ใช่แค่โอเค (OK-er)
Just Hold My Hand
Princo
คนในฝัน (A Girl In My Dream)
เทปม้วนนั้น (Rewind & Remind)
So What s Your Name
เดิน (Walk The Walk)
ผลงานเพลง > ผลงานเพลงอื่นๆ

แทนคำนั้น ของเจษฎา สุขทรามร (หรือ โอ๋ ดูบาดู , โอ้ ซีเปีย) (ในอัลบั้ม another by คุณโอ๋)
แค่คืบ ขับร้องโดย แพรวา จิรประวัติ ณ อยุธยา - ปราการ ไรวา เพลงประกอบละคร รัตนาวดี
ปราการ ไรวา ได้เข้าร่วมขับร้องเพลงหลักในพิธีปิดมหกรรมการแข่งขันกีฬาระดับทวีป เอเชียนเกมส์ 1998 ที่จัดขึ้นที่ กรุงเทพมหานคร ประเทศไทย เมื่ออายุ 11 ปี โดยขับร้องในบทเพลงภาษาอังกฤษคู่กับนักร้องเด็กหญิง น้องออม จันทกาญจน์ ศรีจิตร ชื่อ The Light of Asia
Voices for Tomorrow Concert (1998) เพลงแดนแห่งฝัน(ธีรนัยน์ ณ. , ปราการ ไรวา) และ เพลง I am the starlight(พรวิช ศิลาอ่อน, ปราการ ไรวา)
เข้าร่วมรายการ The Mask Singer หน้ากากนักร้อง ฤดูกาลที่สอง หน้ากากซามูไร โดยเข้าถึงรอบชิงแชมป์กรุ๊ป D และแพ้ให้กับ ลิเดีย - ศรัณย์รัชต์ วิสุทธิธาดา (หน้ากากซูโม่)
ผลงานเพลง > ผลงานละคร

ละคร อุ้มรักเกมลวง รับบท ฌาน (2563)
ชีวิตส่วนตัว

ปราการ ไรวา เคยคบหาดูใจกับพิชญ์สินี ตันวิบูลย์ นางแบบไทยในปี 2556  ในปี 2557 เนมออกมาเผยว่าจะสมรสกันภายในปี 2559 หากไม่มีเหตุการณ์อะไรเปลี่ยนแปลง โดยในปี 2558 พิชญสินีออกมาเผยว่าลดระดับเหลือเพียงแค่เพื่อน สาเหตุอันมาจากเรื่องส่วนตัวของทั้งสอง ไม่เกี่ยวเรื่องมือที่สาม และเนมได้ออกมาเผยว่าเลิกกันได้ตั้งแต่ช่วงปีใหม่ 2558 ด้วยเหตุผลใกล้กันมากเกินไป เนื่องจากตลอดระยะเวลาที่คบกันมาใช้ชีวิตไปไหนด้วยกันเสมอ
หลังจากเลิกรากับคนเก่า และ เพิ่งคบหากันได้ประมาณ 10 เดือน นักร้องหนุ่ม เนม-ปราการ ไรวา หรือ เนม เก็ทสึโนวา ก็คุกเข่าขอแฟนสาว ป้อ-สารชา ไรวา (นามสกุลเดิม ฤดีสุนันท์) ไฮไซนางแบบชื่อดังแต่งงาน ทำให้ถูกมองว่าฝ่ายหญิงตั้งท้องหรือเปล่า จึงต้องรีบแต่งงานแบบฟ้าแล่บขนาดนี้ ซึ่งงานนี้ฝ่ายชายก็ยืดอกรับว่าแฟนสาวตั้งท้องได้ 3 เดือนแล้ว และตนเองรวมถึงครอบครัวก็ยินดีมากๆ ที่กำลังจะมีทายาทตัวน้อย และ เมื่อวันที่ 23 ตุลาคม พ.ศ. 2561 ได้เข้าพิธีหมั้นแบบไทยที่โรงแรมปาร์คนายเลิศ  ส่วนวันที่ 29 ตุลาคม พ.ศ. 2561 ได้เข้าพิธีฉลองมงคลสมรสที่โรงแรมสยาม เคมปินสกี้
มีบุตร-ธิดาด้วยกัน 2 คน คือ ปรฌา ไรวา ชื่อเล่น เรน เกิดเมื่อวันที่ 23 มีนาคม พ.ศ. 2562 และ ภาฎา ไรวา ชื่อเล่น เรย์ เกิดเมื่อวันที่ 30 มิถุนายน พ.ศ. 2566